
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 356 

23 Μαίου 2014 


ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΚΙΛΚΙΣ 
ΔΗΜΟΣ ΠΑΙΟΝΙΑΣ 

Αριθμ. 17539 

1. Ο Δήμος Παιονίας προκηρύσσει τακτικό διαγωνισμό, 
με το σύστημα προσφοράς, με επί μέρους ποσοστά 
έκπτωσης, κατά ομάδες τιμών, σε συμπληρωμένο τιμο¬ 
λόγιο ομαδοποιημένων τιμών της Υπηρεσίας, με έλεγχο 
ομαλότητας των επί μέρους ποσοστών έκπτωσης, του 
άρθρου 6 του Ν. 3669/08 (ΚΔΕ), για την ανάθεση του 
έργου «Υλοποίηση εργασιών ενεργειακής αναβάθμι¬ 
σης στο δημοτικό αθλητικό κέντρο Δ.Δ. Πολυκάστρου 
και υλοποίηση εργασιών ενεργειακής αναβάθμισης 
στο γυμνάσιο Δ.Δ. Πολυκάστρου», με προϋπολογισμό 
284.815,13 ευρώ, χωρίς Φ.Π.Α. 

Το έργο συνίσταται σε δύο κατηγορίες εργασιών, Οι¬ 
κοδομικών Έργων με προϋπολογισμό 158.272,02 ευρώ 
και Ηλεκτρομηχανολογικών εργασιών με προϋπολογι¬ 
σμό 126.543,11 ευρώ (δαπάνη εργασιών, ΓΕ και ΟΕ και 
απρόβλεπτα). 

Ο προϋπολογισμός των δημοπρατούμενων εργασιών 
του έργου, με βάση την με αριθμό 32 μελέτη του 2014 
ανέρχεται στο ποσό των 284.815,13 ευρώ (χωρίς ανα¬ 
θεώρηση και Φ.Π.Α.) και στο ποσό των 352.900,00 ευρώ 
(με αναθεώρηση και Φ.Π.Α.). 

2. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Διακήρυξη, Συγγρα¬ 
φή Υποχρεώσεων κ,λπ.) από την έδρα της υπηρεσίας, 
Μ. Αλεξάνδρου 75, τκ 61200, μέχρι τις 05/06/2014. Για την 
παραλαβή των τευχών οι ενδιαφερόμενοι καταβάλλουν 
την δαπάνη αναπαραγωγής τους, που ανέρχεται σε 
δέκα πέντε ευρώ. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου Β. 

3. Ο διαγωνισμός θα διεξαχθεί στις 10/6/2014, ημέρα 
Τρίτη και ώρα 10:00 και το σύστημα υποβολής προσφο¬ 
ρών είναι αυτό της προσφοράς με επιμέρους ποσοστά 
έκπτωσης του άρθρου 6 του Ν. 3669/2008. 

Αν για οποιονδήποτε λόγο δεν διεξαχθεί η δημοπρα¬ 
σία την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμιά προσφορά, θα διενεργηθεί σε 
νέα ημερομηνία που θα καθορίσει με πράξη της η Πρόί- 


σταμένη Αρχή και η οποία θα γνωστοποιηθεί με Φαξ 
πέντε (5) τουλάχιστον εργάσιμες ημέρες πριν τη νέα 
ημερομηνία, σε όσους έλαβαν τεύχη του διαγωνισμού 
και την ίδια ώρα (10:00 π.μ.), Η ίδια διαδικασία μπορεί να 
επαναληφθεί και δεύτερη φορά με τους ίδιους όρους 
και προϋποθέσεις. 

Σημειώνεται ότι στις νέες αυτές ημερομηνίες (εφόσον 
συντρέξει περίπτωση) μπορούν να ζητήσουν και να λά¬ 
βουν τεύχη του διαγωνισμού και να συμμετάσχουν σε 
αυτόν ενδιαφερόμενοι που δεν εκδήλωσαν ενδιαφέρον 
την προηγούμενη φορά. Στην περίπτωση αυτή, τα τεύχη 
θα παρέχονται στους ενδιαφερομένους μέχρι και δύο 
εργάσιμες ημέρες πριν το διαγωνισμό (η ημέρα του 
διαγωνισμού δεν προσμετράται). 

Οι ενδιαφερόμενοι μπορούν ακόμα, τηρουμένης της 
ανωτέρω προθεσμίας, να λάβουν γνώση των υπόλοιπων 
στοιχείων και υπαρχουσών μελετών, ερευνών κ,λπ., στα 
γραφεία της αρχής που διεξάγει το διαγωνισμό κατά τις 
εργάσιμες ημέρες και ώρες. Μπορούν επίσης να λάβουν 
αντίγραφα αυτών με δαπάνες και φροντίδα τους. 

Περισσότερες πληροφορίες μπορούν να πάρουν οι 
ενδιαφερόμενοι από το Δήμο Παιονίας, αρμόδιος υπάλ¬ 
ληλος Γλαβέλης, (τηλ· 23433 50127, Φαξ: 23430 23378), 
τις εργάσιμες ημέρες και ώρες. 

4. Στο διαγωνισμό δικαιούνται να συμμετάσχουν: 

4.1 Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ.ΔΙ., 
εφόσον ανήκουν στην Α2 ή 1η τάξη για επιχειρήσεις με 
έδρα εντός και εκτός Νομού, ή στην 2η τάξη για επι¬ 
χειρήσεις με έδρα εντός Νομού, για έργα κατηγορίας 
Οικοδομικά, και στην Α2 ή 1η τάξη για επιχειρήσεις με 
έδρα εντός και εκτός Νομού, ή στην 2η τάξη για επι¬ 
χειρήσεις με έδρα εντός Νομού, για έργα κατηγορίας 
Ηλεκτρομηχανολογικά, (προϋπολογισμός 284.815,12 ευρώ 
(δαπάνη εργασιών, ΓΕ και ΟΕ και απρόβλεπτα). 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

4.2 Κοινοπραξίες Εργ. Επ. των παραπάνω περιπτώσε¬ 
ων α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

4.3 Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

4.4 Κοινοπραξίες εργοληπτικών επιχειρήσεων εγγε¬ 
γραμμένων στην Α1 τάξη Μ.Ε.ΕΠ. για την κατηγορία των 
«Ηλεκτρομηχανολογικών» έργων, με τις προϋποθέσεις 
της παρ. 10 του άρθρου 16 του ΚΔΕ (αναβάθμιση ορίου 
λόγω κοινοπραξίας). 

4.5 Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ’ εφαρμογή της παρ. 9 του άρθρου 
16 του Ν. 3669/08 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων'Εργων. 

5. Εγγύηση συμμετοχής στον διαγωνισμό ορίζεται σε 
2 % επί του προϋπολογισμού του έργου χωρίς τα κον¬ 
δύλια της αναθεώρησης και του Φ.Π.Α. δηλαδή 5.697,00 
ευρώ και η σχετική εγγυητική επιστολή θα απευθύνεται 
προς την Προϊσταμένη Αρχή. 

Η ισχύς της θα είναι έξι μηνών και τριάντα ημερών, 
μετά την ημέρα διεξαγωγής του διαγωνισμού.. Ο χρό¬ 
νος ισχύος των προσφορών είναι έξι (6) μήνες, από 
την ημέρα διεξαγωγής του διαγωνισμού. Η εγγυητική 
επιστολή θα απευθύνεται προς τον Δήμο Παιονίας και 
σε περίπτωση διαγωνιζόμενης κοινοπραξίας πρέπει να 
είναι κοινή υπέρ όλων των μελών της. 

Οι εργολάβοι Δημοσίων έργων υποχρεούνται να προ¬ 
σκομίσουν όλα τα απαιτούμενα δικαιολογητικά, που 
προβλέπονται από τις σχετικές διατάξεις για τα δη¬ 
μόσια έργα καθώς και πιστοποιητικά φορολογικής και 
ασφαλιστικής ενημερότητας. 

Το έργο υπάγεται στο Πρόγραμμα «ΕΞΟΙΚΟΝΟΜΩ» 
και χρηματοδοτείται κατά 100% από το Εθνικό Στρα¬ 
τηγικό Πλαίσιο Αναφοράς (ΕΣΠΑ) 2007-2013 ήτοι ποσό 
352.900,00 €. 

«Το έργο με τίτλο: «Υλοποίηση εργασιών ενεργειακής 
αναβάθμισης στο δημοτικό αθλητικό κέντρο Δ.Δ. Πο- 
λυκάστρου και υλοποίηση εργασιών ενεργειακής ανα¬ 
βάθμισης στο γυμνάσιο Δ.Δ. Πολυκάστρου», θα βαρύνει 
τις πιστώσεις της πράξης με τίτλο «ΕΞΟΙΚΟΝΟΜΗΣΗ 


ΕΝΕΡΓΕΙΑΣ ΠΟΛΥΚΑΣΤΡΟΥ» (Σ.Α.Ε. 061/8, κωδ. ΠΔΕ: 
ΠΔΕ 2012ΣΕ06180074), η οποία χρηματοδοτείται από 
το Ευρωπαϊκό Ταμείο Περιφερειακής Ανάπτυξης (ΕΤΠΑ), 
στο πλαίσιο του Αξονα Προτεραιότητας «04 - ψηφια¬ 
κή σύγκλιση και επιχειρηματικότητα στην ΠΚΜ» του 
Επιχειρησιακού Προγράμματος «Μακεδονία - Θράκη». 
Στόχος του ΕΤΠΑ είναι να συνεισφέρει στη χρηματο¬ 
δότηση συνδρομής για την τόνωση της οικονομικής 
και κοινωνικής συνοχής με τη μείωση των κυριότερων 
περιφερειακών ανισορροπιών μέσω της υποστήριξης 
της αναπτυξιακής και διαρθρωτικής προσαρμογής των 
περιφερειακών οικονομιών, συμπεριλαμβανομένης της 
μετατροπής των βιομηχανικών περιφερειών που παρακ¬ 
μάζουν και των περιφερειών που υστερούν, και μέσω 
της υποστήριξης της διασυνοριακής, διακρατικής και 
διαπεριφερειακής συνεργασίας. Με τον τρόπο αυτόν το 
ΕΤΠΑ υλοποιεί τις προτεραιότητες της Κοινότητας, και 
ιδίως την ανάγκη ενίσχυσης της ανταγωνιστικότητας 
και της καινοτομίας, της δημιουργίας και της διατήρη¬ 
σης βιώσιμων θέσεων απασχόλησης, και εξασφάλισης 
βιώσιμης ανάπτυξης». 

7. Είναι δυνατή η χορήγηση προκαταβολής, η οποία προ- 
βλέπεται κατά το άρθρο 242 παρ. 3 Ν. 4072/12 (ΦΕΚ 86/ 
Α711-04-2012), η οποία δεν μπορεί να υπερβαίνει ποσο¬ 
στό δέκα τοις εκατό (10%) του ΣΥΝΟΛΙΚΟΥ ποσού της 
σύμβασης (χωρίς αναθεωρήσεις και Φ.Π.Α.). 

8. Η προθεσμία περάτωσης του έργου είναι εκατόν 
πενήντα (150) ημερολογιακές ημέρες. 

9. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Παιονίας. 

10. Ημερομηνία αποστολής για δημοσίευση της περί¬ 
ληψης της διακήρυξης στον Ελληνικό Τύπο: 20/05/2014. 

Πολύκαστρο, 20 Μάίου 2014 

Ο Δήμαρχος 
ΑΘΑΝΑΣΙΟΣ ΛΑΠΟΡΔΑΣ 

-♦- 

( 2 ) 

ΝΟΜΟΣ ΚΟΡΙΝΘΙΑΣ 
ΔΗΜΟΣ ΚΟΡΙΝΘΙΩΝ 

Αριθμ. 26107 

Ο Δήμος ΚΟΡΙΝΘΙΩΝ, διακηρύττει ότι εκτίθεται σε 
ανοικτό δημόσιο μειοδοτικό διαγωνισμό με σφραγι¬ 
σμένες προσφορές και με κριτήριο κατακύρωσης τη 
χαμηλότερη τιμή, η εκτέλεση της προμήθειας «Προ¬ 
μήθεια γραφικής ύλης και λοιπών υλικών γραφείων, 
εντύπων και υλικών μηχανογράφησης και πολλαπλών 
εκτυπώσεων, λοιπών προμηθειών ειδών γραφείου και 
προμήθεια λοιπού υλικού», σύμφωνα με τις διατάξεις 
της με αριθμ. 11389/1993 υπουργικής απόφασης ΕΚΠΟΤΑ, 
του Ν. 3463/2006, του Ν. 2000/91, του Ν. 2286/95, του 
Ν. 3852/2010 και των σχετικών εγκυκλίων που έχουν 
εκδοθεί κατά καιρούς και αφορούν προμήθειες των 
Ο.Τ.Α. κι όταν αυτές δεν έρχονται σε αντίθεση με τον 
Ν. 2286/95, προϋπολογισμού 178.524,92 € (συμπεριλαμ¬ 
βανομένου Φ.Π.Α.). 

Η χρηματοδότηση γίνεται από ΠΟΡΟΥΣ ΔΗΜΟΥ. 

Ο διαγωνισμός θα γίνει στο δημοτικό κατάστημα του 
Δήμου Κορινθίων (Κολιάτσου 32, αίθουσα συνεδριάσεων 
Δημοτικού Συμβουλίου, 2ος όροφος) την 13η Ιουνίου 
2014, ημέρα Παρασκευή και από ώρα 09:30 έως ώρα 
10:00 (ώρα λήξης επίδοσης των προσφορών). 

Στο διαγωνισμό γίνονται δεκτοί: όλα τα φυσικά ή νο¬ 
μικά πρόσωπα με αντικείμενο δραστηριότητα συναφές 
με το θέμα της παρούσης (Ελληνες και αλλοδαποί προ¬ 
μηθευτές, ημεδαπά και αλλοδαπά Νομικά Πρόσωπα), 
συνεταιρισμοί με αντικείμενο δραστηριότητας συναφές 
με το θέμα της παρούσης, ενώσεις προμηθευτών που 
υποβάλλουν κοινή προσφορά. 

Η εγγύηση συμμετοχής ορίζεται σε ποσό που θα καλύ¬ 
πτει ποσοστό 5% επί της συνολικής προϋπολογισθείσης 
δαπάνης συμπεριλαμβανομένου του Φ.Π.Α., ήτοι ποσού 
8.930,00 € σε εγγυητική επιστολή αναγνωρισμένης Τρά¬ 
πεζας, κ.λπ. 

Οι διαγωνιζόμενοι θα υποβάλλουν οικονομική προ¬ 
σφορά για όλα τα είδη που αναφέρονται στους πίνακες 
του ενδεικτικού προϋπολογισμού της σχετικής αριθμ. 
44/2014 μελέτης της παρούσας προμήθειας επί ποινή 
αποκλεισμού σε μη συμμόρφωση. 

Η παράδοση των ειδών θα γίνεται τμηματικά ανάλογα 
με τις ανάγκες του Δήμου Κορινθίων και για χρονική 
διάρκεια παραγγελιών μέχρι δώδεκα (12) μήνες. Ο συμ¬ 
βατικός χρόνος παράδοσης μπορεί με απόφαση του 
Δήμου Κορινθίων να μετατίθεται. Τα είδη της σύμβα¬ 
σης θα παραδίδονται στο σύνολό τους ελεύθερα στις 
εγκαταστάσεις των υπηρεσιών του Δήμου Κορινθίων. 
Οι δαπάνες μεταφοράς και εκφόρτωσης των υλικών θα 
βαρύνουν τον ανάδοχο. 

Για περισσότερες πληροφορίες και παραλαβή των 
τευχών της μελέτης οι ενδιαφερόμενοι μπορούν ν’ απευ¬ 
θύνονται στα γραφεία της Τεχνικής Υπηρεσίας του Δή¬ 
μου (Ερμού 39,1ος όροφος - τηλ. 27413 61026, πληροφ. 
Αικ. Δανιήλ) κατά τις εργάσιμες ημέρες και ώρες. 

Κόρινθος, 21 Μαΐου 2014 

Ο Δήμαρχος 

ΑΛΕΞΑΝΔΡΟΣ ΠΝΕΥΜΑΤΙΚΟΣ 

-♦- 

(3) 

ΝΟΜΟΣ ΚΟΡΙΝΘΙΑΣ 
ΔΗΜΟΣ ΚΟΡΙΝΘΙΩΝ 

Αριθμ. 25654 

Ο Δήμος ΚΟΡΙΝΘΙΩΝ, διακηρύττει ότι εκτίθεται σε 
ανοικτό δημόσιο διεθνή διαγωνισμό με σφραγισμένες 
προσφορές και με κριτήριο κατακύρωσης τη χαμηλό¬ 
τερη προσφορά και έκπτωση επί τοις εκατό (%) σε 
ευρώ (€): 

α) επί της μέσης λιανικής τιμής πώλησης των υγρών 
καυσίμων κατά την ημέρα αγοράς τους (Ομάδα 1 - Καύ¬ 
σιμα), όπως αυτή εκδίδεται από το τμήμα Εμπορίου και 
Τουρισμού της Διεύθυνσης Ανάπτυξης της Περιφερεια¬ 
κής Ενότητας Κορινθίας της Περιφέρειας Πελοποννήσου 
και 

β) επί της τιμής μονάδος των λιπαντικών/άλλων υγρών 
του ενδεικτικού προϋπολογισμού (Ομάδα 2 - Λιπαντικά/ 
Βαλβολίνες/Άλλα Υγρά), 

η εκτέλεση της προμήθειας ΠΡΟΜΗΘΕΙΑ ΠΕΤΡΕΛΑΙ¬ 
ΟΕΙΔΩΝ (ΕΤΟΥΣ 2014), σύμφωνα με τις διατάξεις: του 
Ν. 3463 /2006 (ΦΕΚ Α/114/2006) με τίτλο «Κύρωση του 
Κώδικα Δήμων και Κοινοτήτων», όπως αυτός εκάστοτε 
ισχύει ή τροποποιείται, του Ν. 3852/4.6.2010 (ΦΕΚ 87 Α'/ 
7-6-2010) περί «Νέας Αρχιτεκτονικής της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης», του Ν. 1069/1980 «περί κινήτρων για την 


ίδρυση επιχειρήσεων ύδρευσης και αποχέτευσης», του 
ΦΕΚ 318/25-02-2011 περί «καθορισμού λειτουργίας των 
σχολικών επιτροπών και ρύθμισης οικονομικών θεμάτων 
αυτών», του ΦΕΚ 1191 Β'/09-06-2011 περί «Συγχώνευσης 
των Σχολικών Επιτροπών Α/θμιας εκπαίδευσης σε ενιαίο 
ΝΠΔΔ με την Επωνυμία «Σχολική Επιτροπή Μονάδων 
Α/θμιας Εκπαίδευσης Δήμου Κορινθίων», του ΦΕΚ 1305 
Β716-6-2011: Σύσταση Ν.Π. με την επωνυμία «ΚΕΝΤΡΟ ΠΟ¬ 
ΛΙΤΙΣΜΟΥ ΑΘΛΗΤΙΣΜΟΥ ΚΑΙ ΠΕΡΙΒΑΛΛΟΝΤΟΣ ΔΗΜΟΥ 
ΚΟΡΙΝΘΙΩΝ» με συγχώνευση όλων των αντίστοιχων νομικών 
προσώπων των τέως Δήμων Κορινθίων, Άσσου - Λεχαίου, 
Σαρωνικού, Σολυγείας και Τενέας, του (ΦΕΚ 1314 Β'/ 
16-6-2011): Σύσταση Νομικού Προσώπου με την επω¬ 
νυμία «ΚΕΝΤΡΟ ΚΟΙΝΩΝΙΚΗΣ ΠΟΛΙΤΙΚΗΣ ΔΗΜΟΥ ΚΟ- 
ΡΙΝΘΙΩΝ» με συγχώνευση όλων των νομικών προσώπων 
παιδικών σταθμών και ΚΑΠΗ των τέως Δήμων Κορινθίων, 
Άσσου - Λεχαίου, Σαρωνικού, Σολυγείας και Τενέας, την 
με αριθμ. 11389/1993 (Α' 185) υπουργικής απόφαση «ΕΝΙ¬ 
ΑΙΟΣ ΚΑΝΟΝΙΣΜΟΣ ΠΡΟΜΗΘΕΙΩΝ ΟΡΓΑΝΙΣΜΩΝ ΤΟ¬ 
ΠΙΚΗΣ ΑΥΤΟΔΙΟΙΚΗΣΗΣ», του Ν. 2286/1995 «Προμήθειες 
του δημοσίου τομέα και ρυθμίσεις συναφών θεμάτων» 
(ΦΕΚ 19 Α'), του Ν. 4013/2011 (ΦΕΚ 204 Α'/15-09-2011) 
περί «Σύστασης ενιαίας Ανεξάρτητης Αρχής Δημοσίων 
Συμβάσεων και Κεντρικού Ηλεκτρονικού Μητρώου Δημο¬ 
σίων Συμβάσεων-Αντικατάσταση του έκτου κεφαλαίου 
του Ν. 3588/2007 (πτωχευτικός κώδικας) - Προπτωχευ- 
τική διαδικασία εξυγίανσης και άλλες διατάξεις», όπως 
τροποποιήθηκε και με το Ν. 4038/2012 και της κοινής 
υπουργικής απόφασης Π1/2380/2012 (ΦΕΚ 3400 Β'), του 
Ν. 4071/2012 (ΦΕΚ 85 Α'/11-4-2012) περί «Ρυθμίσεων για 
την τοπική ανάπτυξη, την αυτοδιοίκηση και την απο¬ 
κεντρωμένη διοίκηση Ενσωμάτωση Οδηγίας 2009/50/ 
ΕΚ», του ΠΝΠ 12/12-12-12 (ΦΕΚ 240 Α'/12-12-2012) με τίτλο: 
«Εγκριση των Σχεδίων των Συμβάσεων Τροποποίησης 
της Κύριας Σύμβασης Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (Ε.Τ.Χ.Σ.), της Ελληνικής Δημοκρατίας, 
του Ελληνικού Ταμείου Χρηματοπιστωτικής Σταθερό¬ 
τητας (Τ.Χ.Σ.) και της Τράπεζας της Ελλάδος (ΤτΕ), με 
τίτλο «Κύρια Σύμβαση Χρηματοδοτικής Διευκόλυνσης», 
της Σύμβασης Χρηματοδοτικής Διευκόλυνσης μεταξύ 
του Ε.Τ.Χ.Σ., της Ελληνικής Δημοκρατίας και της ΤτΕ, 
με τίτλο «Σύμβαση Διευκόλυνσης Διαχείρισης Υποχρε¬ 
ώσεων ΣΙΤ» και της Σύμβασης Χρηματοδοτικής Διευκό¬ 
λυνσης μεταξύ του Ε.Τ.Χ.Σ., της Ελληνικής Δημοκρατίας 
και της ΤτΕ, με τίτλο «Διευκόλυνση αποπληρωμής Τόκων 
Ομολόγων», παροχή εξουσιοδοτήσεων για την υπογρα¬ 
φή των Συμβάσεων και άλλες επείγουσες διατάξεις», 
η οποία κυρώθηκε με το Ν. 4111/25-01-2013 (ΦΕΚ 18 Α'), 
την εγκύκλιο 3/26-03-2013 του Υπουργείου Εσωτερικών 
περί «ανάδειξης προμηθευτών-χορηγητών προμηθειών 
των Δήμων, των ιδρυμάτων και όλων των νομικών τους 
προσώπων, καθώς και των συνδέσμων ΟΤΑ α' και β' 
βαθμού», του Π.Δ. 60/2007 «Προσαρμογή της Ελληνικής 
Νομοθεσίας στις διατάξεις της Οδηγίας 2004/18 /ΕΟΚ 
περί συντονισμού των διαδικασιών σύναψης δημοσίων 
συμβάσεων έργων, προμηθειών και υπηρεσιών», όπως 
τροποποιήθηκε με την Οδηγία 2005/51/ΕΚ της Επιτρο¬ 
πής και την Οδηγία 2005/75/ΕΚ του Ευρωπαϊκού Κοινο¬ 
βουλίου και του Συμβουλίου της 16ης Νοεμβρίου 2005 
(ΦΕΚ 64 Α'), του Π.Δ. 118/2007 περί «Κανονισμού Προμη¬ 
θειών Δημοσίου», του Ν. 3886/10 (ΦΕΚ 173 Α'/30-9-2010): 
Δικαστική προστασία κατά τη σύναψη δημόσιων συμ- 

βάσεων - Εναρμόνιση της ελληνικής νομοθεσίας με την 
Οδηγία 89/665/ΕΟΚ του Συμβουλίου της 21ης Ιουνίου 
1989 (Ε 395) και την Οδηγία 92/13/ΕΟΚ του Συμβουλίου 
της 25ης Φεβρουάριου 1992 (I 76), όπως τροποποιήθη¬ 
καν με την Οδηγία 2007/66/ΕΚ του Ευρωπαϊκού Κοινο¬ 
βουλίου και του Συμβουλίου της 11ης Δεκεμβρίου 2007 
(I 335), τις διατάξεις του άρθρου 13 του Ν. 3438/2006, 
τις διατάξεις του Ν. 3548/2007 (ΦΕΚ 68 Α') «Καταχώρι¬ 
ση δημοσιεύσεων των φορέων του Δημοσίου στο Νο¬ 
μαρχιακό και Τοπικό Τύπο και άλλες διατάξεις» και τις 
τροποποιήσεις αυτού και κάθε άλλη ισχύουσα διάταξη, 
προϋπολογισμού 1.137.630,03 € (συμπεριλαμβανομένου 
Φ.Π.Α.). Πρόκειται για την προμήθεια υγρών καυσίμων 
(πετρελαίου κίνησης, βενζίνης ευροη βενζίνης αμόλυ¬ 
βδης, πετρελαίου θέρμανσης) και λιπαντικών, βαλβολι- 
νών, άλλων υγρών. 

Ο διαγωνισμός θα γίνει στα Γραφεία του Δήμου Κοριν- 
θίων (Κολιάτσου 32, αίθουσα συνεδριάσεων Δημοτικού 
Συμβουλίου, 2ος όροφος) την 11η Ιουλίου 2014, ημέρα 
Παρασκευή και από ώρα 09:30 έως ώρα 10:00 (ώρα λήξης 
επίδοσης των προσφορών). 

Στο διαγωνισμό γίνονται δεκτοί: Έλληνες και αλλο¬ 
δαποί προμηθευτές, ημεδαπά και αλλοδαπά Νομικά 
Πρόσωπα, Συνεταιρισμοί, ενώσεις προμηθευτών που 
υποβάλλουν κοινή προσφορά. 

Οι συμμετέχοντες μπορούν να υποβάλλουν προσφορά 
είτε για το σύνολο των προς προμήθεια ειδών, είτε για 
μέρος αυτών. Δηλαδή θα γίνονται αποδεκτές και οι 
προσφορές που αναφέρονται μόνο για ένα είδος, με 
την προϋπόθεση ότι θα καλύπτουν όλη την ποσότητα 
του κάθε προσφερόμενου είδους που αναγράφεται στον 
ενδεικτικό προϋπολογισμό. Δεν θα λαμβάνεται υπόψη 
προσφορά, η οποία θα δίδεται για μέρος μόνο της πο¬ 
σότητας του κάθε είδους. Γί αυτό οι διαγωνιζόμενοι 
οφείλουν να προσφέρουν το κάθε είδος για ολόκληρη 
την ποσότητα που αναγράφεται στον ενδεικτικό προϋ¬ 
πολογισμό της μελέτης, όπως οι ποσότητες αυτές ανα- 
φέρονται και διαχωρίζονται στους σχετικούς πίνακες 
της υπ’ αριθμ. 14/2014 μελέτης του Δήμου Κορινθίων, που 
αφορά την εν θέματι προμήθεια. Ο κάθε διαγωνιζόμενος 
μπορεί να προσφέρει διαφορετικό ποσοστό έκπτωσης 
για κάθε είδος. 

Η εγγύηση συμμετοχής εκδίδεται υπέρ του συμμετέ- 
χοντος για ποσό που αντιστοιχεί σε ποσοστό 5% με το 
Φ.Π.Α. επί της συνολικής προϋπολογισθείσης δαπάνης 
των ειδών, για τα οποία μετέχει ο διαγωνιζόμενος, σε 
εγγυητική επιστολή αναγνωρισμένης Τράπεζας, κ.λπ. 
Η εγγύηση συμμετοχής πρέπει να έχει ισχύ επί έξι (6) 
μήνες από την επομένη της ημερομηνίας διενέργειας 
του διαγωνισμού σύμφωνα με τα αναφερόμενα στο άρ¬ 
θρο 26 του ΕΚΠΟΤΑ. Προσφορά της οποίας η εγγύηση 
δεν καλύπτει την προβλεπόμενη κατά τα ανωτέρω αξία, 
μπορεί να γίνει δεκτή, εφόσον η εγγύηση υπολείπεται 
μέχρι ποσοστό 5% της συνολικής προϋπολογισθείσης 
δαπάνης. Συμμετέχων που υποβάλλει προσφορά για 
ορισμένα προϊόντα, προσκομίζει εγγύηση συμμετοχής, 
που γίνεται αποδεκτή αρκεί να καλύπτει το ποσοστό 
που αναλογεί στην αξία του ελάχιστου αριθμού προϊό¬ 
ντων που προβλέπεται από τη διακήρυξη, τα οποία και 
προσφέρει και η κατακύρωση περιορίζεται στα προϊό¬ 
ντα που καλύπτονται από την εγγύηση. 

Για περισσότερες πληροφορίες και παραλαβή των τευ¬ 
χών της μελέτης οι ενδιαφερόμενοι μπορούν ν’ απευθύ¬ 


νονται στα γραφεία της Τεχνικής Υπηρεσίας του Δήμου 
(Ερμού 39, 1ος όροφος - τηλ. 27413 61026, αρμ. Αικ. 
Δανιήλ.) κατά τις εργάσιμες ημέρες και ώρες. 

Κόρινθος, 19 Μάίου 2014 

Ο Δήμαρχος 

ΑΛΕΞΑΝΔΡΟΣ ΠΝΕΥΜΑΤΙΚΟΣ 

-♦- 

(4) 

ΝΟΜΟΣ ΑΤΤΙΚΗΣ 
ΔΗΜΟΣ ΗΡΑΚΛΕΙΟΥ 

Αριθμ. οικ. 8700 

Ο Δήμος Ηρακλείου Αττικής, προκηρύσσει Πρόχει¬ 
ρο Διαγωνισμό με σφραγισμένες προσφορές για την 
«προμήθεια κάδων απορριμμάτων - ανταλλακτικών 
κάδων απορριμμάτων» με κριτήριο κατακύρωσης την 
χαμηλότερη τιμή, προϋπολογισμού δαπάνης 62.736,15 € 
συμπεριλαμβανομένου του Φ.Π.Α. 

Οι φάκελοι των προσφορών μαζί με όλα τα απαραίτη¬ 
τα δικαιολογητικά θα κατατίθενται στο δημοτικό κατά¬ 
στημα της έδρας του Δήμου Ηρακλείου Αττικής, (οδός 
Στ. Καραγιώργη 2, Ηράκλειο Αττικής, 3ος όροφος) και 
ενώπιον της επιτροπής διενέργειας του διαγωνισμού 
την 30η Μαίου του έτους 2014 και ώρα 10:00 μέχρι 11:00 
(ώρα λήξης αποδοχής των προσφορών). 

Οι προσφορές μπορεί να αποστέλλονται με οποιο- 
δήποτε τρόπο, με την απαραίτητη προϋπόθεση ότι θα 
περιέρχονται στο Πρωτόκολλο του Δήμου μέχρι την 
προηγούμενη ημέρα από τη διενέργεια του διαγωνισμού. 

Στον διαγωνισμό μπορούν να συμμετέχουν φυσικά 
και νομικά πρόσωπα, συνεταιρισμοί καθώς και ενώσεις 
προμηθευτών είτε αυτοπροσώπως είτε δια των νομί¬ 
μων εξουσιοδοτημένων εκπροσώπων τους, οι οποίοι θα 
υποβάλλουν και τα απαραίτητα δικαιολογητικά εκπρο¬ 
σώπησης γίνονται δεκτές προσφορές για το σύνολο 
των ζητουμένων ειδών. Εναλλακτικές προσφορές δεν 
γίνονται δεκτές. 

Το ποσό της εγγυητικής επιστολής για συμμετοχή 
στον διαγωνισμό ανέρχεται σε ποσοστό 5% επί της 
προϋπολογισθείσας δαπάνης με το Φ.Π.Α. 

Αντίγραφο της διακήρυξης και πληροφορίες για το δι¬ 
αγωνισμό δίνονται κατά τις εργάσιμες ημέρες και ώρες 
από το γραφείο προμηθειών του Δήμου στα τηλέφωνα 
2132000100 και 2132000184. 

Ηράκλειο Αττικής, 21 Μαίου 2014 

Με εντολή Δημάρχου 
Ο Γ ενικός Γ ραμματέας 
ΠΑΝΑΓΙΩΤΗΣ ΠΕΤΡΟΥΛΑΣ 

-♦- 

(5) 

ΝΟΜΟΣ ΧΑΝΙΩΝ 

ΔΗΜΟΣ ΧΑΝΙΩΝ 

Αριθμ. 40001 

Ο Δήμος Χανίων προκηρύσσει επαναληπτικό δημόσιο 
ανοικτό διαγωνισμό με σφραγισμένες προσφορές με 
κριτήριο κατακύρωσης την χαμηλότερη τιμή για την 
προμήθεια ΙΑΤΡΙΚΟΥ ΕΞΟΠΛΙΣΜΟΥ ΓΙΑ ΤΟ ΚΕΝΤΡΟ 
ΣΤΗΡΙΞΗΣ ΑμεΑ ΣΤΟ ΔΗΜΟ ΑΚΡΩΤΗΡΙΟΥ προϋπολο- 
γιζόμενης δαπάνης 60.000,00 ευρώ με Φ.Π.Α. σύμφωνα 
με την 518/2014 απόφαση της Οικονομικής Επιτροπής. 

Ο διαγωνισμός θα διεξαχθεί στις 20/6/2014 ημέρα Πα¬ 
ρασκευή και ώρα 10:00 έως 10:30 π.μ. (ώρα λήξης της 
υποβολής προσφορών) στα γραφεία του Δήμου Χανίων, 
Κυδωνιάς 29 ενώπιον της αρμόδιας επιτροπής. 

Οι προσφορές θα επιδοθούν στην επιτροπή του δι¬ 
αγωνισμού την ημέρα και ώρα που θα γίνει ο διαγω¬ 
νισμός. Οι προσφορές δύναται να αποστέλλονται και 
ταχυδρομικώς (με απόδειξη) υπό την προϋπόθεση ότι θα 
ευρίσκονται στα χέρια της επιτροπής μέχρι την ημέρα 
του διαγωνισμού και έως τις 10:30 το πρωί. Η διεύθυνση 
που θα αποστέλλονται οι προσφορές είναι: 

ΔΗΜΟΣ ΧΑΝΙΩΝ 

ΚΥΔΩΝΙΑΣ 29 

Τ.Κ. 73135 

ΧΑΝΙΑ ΚΡΗΤΗΣ 

Δικαίωμα συμμετοχής στο διαγωνισμό έχουνΈλληνες 
πολίτες, αλλοδαποί νομικά πρόσωπα ημεδαπά ή αλ¬ 
λοδαπά, συνεταιρισμοί και ενώσεις προμηθευτών που 
ασκούν δραστηριότητα σχετική με το αντικείμενο του 
διαγωνισμού. 

Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ποσού τριών χιλιάδων 
ευρώ (3.000,00 €). 

Ο χρόνος ισχύος των προσφορών είναι 120 ημέρες. 

Τα έξοδα δημοσίευσης βαρύνουν τον Ανάδοχο. 

Τα τεύχη δημοπράτησης (αναλυτική διακήρυξη, τε¬ 
χνικές προδιαγραφές κ.λπ.) και το έντυπο οικονομικής 
προσφοράς που θα συμπληρωθεί από τους διαγωνιζό- 
μενους διατίθενται από το γραφείο Προμηθειών του 
Δήμου Χανίων στην οδό Κυδωνιάς 29, μέχρι και την 
προηγούμενη της ημερομηνίας διενέργειας του δια¬ 
γωνισμού κατά τις εργάσιμες ημέρες και ώρες, ενώ 
είναι διαθέσιμα και από την ιστοσελίδα του Δήμου 
(νννννν.οόαηία.ρΓ Προκηρύξεις - Διαγωνισμού. Πληροφορίες 
για το διαγωνισμό δίδονται από το Τμήμα Προγραμμα¬ 
τισμού, Ποιότητας και Οργάνωσης του Δήμου Χανίων 
στο τηλ. 2821341611 Νικολοζάκη. 

Το έργο συγχρηματοδοτείται από το Ευρωπαϊκό Τα¬ 
μείο Περιφερειακής Ανάπτυξης (ΕΤΠΑ), στο πλαίσιο του 
Ε.Π. Κρήτης και Νήσων Αιγαίου 2007 - 2013 μέσω του 
Προγράμματος Δημοσίων επενδύσεων. 

Το αποτέλεσμα του διαγωνισμού θα εγκριθεί από την 
Οικονομική Επιτροπή του Δήμου Χανίων. 

Χανιά, 21 Μαΐου 2014 
Ο Αντιδήμαρχος 

ΚΩΝΣΤΑΝΤΙΝΟΣ ΠΡΩΤΟΠΑΠΑΔΑΚΗΣ 

-♦- 

( 6 ) 

ΝΟΜΟΣ ΑΤΤΙΚΗΣ 

ΔΗΜΟΣ ΚΕΡΑΤΣΙΝΙΟΥ - ΔΡΑΠΕΤΣΩΝΑΣ 
Αριθμ. 33000 

Ο Δήμος Κερατσινίου - Δραπετσώνας διακηρύσσει 
ότι στις 2 Ιουνίου 2014 ημέρα Δευτέρα και ώρα 11:00 
π.μ. έως 11:30 π.μ. ενώπιον της αρμόδιας Επιτροπής του 
Δήμου Κερατσινίου - Δραπετσώνας θα γίνει πρόχειρος 
μειοδοτικός διαγωνισμός με σφραγισμένες προσφορές 
για την προμήθεια ελαστικών για τις ανάγκες των 
αυτοκινήτων καθαριότητας, των φορτωτών, του γε¬ 
ρανοφόρου, των επιβατικών, των ημιφορτηγών και 
όλων των αυτοκινήτων και μηχανημάτων του Δήμου 
για το έτος 2014. 


Ο προϋπολογισμός της προμήθειας ανέρχεται στο 
ποσό των 70.417,50 ευρώ (συμπεριλαμβανομένου Φ.Π.Α. 
23%). 

Η δαπάνη της προμήθειας θα βαρύνει τους Κ.Α. 
10.6671.0004, 20.6671.0003, 30.6671.0004, 35.6671.0004 
και 70.6671.0004 του προϋπολογισμού εξόδων του οι¬ 
κονομικού έτους 2014. 

Οι ενδιαφερόμενοι πρέπει να προσκομίσουν εγγυητική 
συμμετοχής στον διαγωνισμό, σε ποσοστό 5% επί της 
συνολικής προϋπολογισθείσης δαπάνης με τον Φ.Π.Α. 
(3.520,88 €). 

Ο διαγωνισμός θα γίνει στο Δημαρχείο Κερατσινίου - 
Δραπετσώνας (Ελ. Βενιζέλου 200 και Μ. Ασίας) σύμφωνα 
με τις διατάξεις του ΕΚΠΟΤΑ. 

Στον διαγωνισμό γίνονται δεκτοί Έλληνες και αλ¬ 
λοδαποί προμηθευτές, Νομικά πρόσωπα ημεδαπά και 
αλλοδαπά, Συνεταιρισμοί και Ενώσεις προμηθευτών. 

Πληροφορίες δίνονται από το αρμόδιο τμήμα προμη¬ 
θειών του Δήμου κατά τις εργάσιμες ημέρες και ώρες 
στο τηλέφωνο 213-2074699. 

Κερατσίνι, 21 Μαΐου 2014 

Η Αντιδήμαρχος Οικονομικών 
ΕΙΡΗΝΗ ΜΟΣΧΟΥ 
-♦- 

(7) 

ΥΠΟΥΡΓΕΙΟ ΥΓΕΙΑΣ 

Αριθμ. Β4.α./Γ.Π./οικ. 42800 

Το Υπουργείο Υγείας προκηρύσσει Ανοιχτό Διεθνή 
Διαγωνισμό, με σφραγισμένες προσφορές, σε ευρώ για 

την προμήθεια εμβολίων για την εμβολιαστική κάλυψη 
των απόρων και ανασφαλίστων παιδιών με σκοπό 
τη διασφάλιση της Δημόσιας Υγείας και σύμφωνα με 
τα συνημμένα ΜΕΡΗ και ΠΑΡΑΡΤΗΜΑΤΑ της αριθμ. 
10/2014 διακήρυξης, τα οποία αποτελούν αναπόσπα¬ 
στο μέρος αυτής. 

Το κριτήριο κατακύρωσης είναι η χαμηλότερη τιμή 
για καθένα από τα υπό προμήθεια κάτωθι αναφερόμενα 
είδη εμβολίων: 

• Πνευμονιόκοκκου 13-δύναμο, ζητούμενη ποσότητα 
13.965 δόσεις με προϋπολογιζόμενη δαπάνη 592.231,909 € 
(556.086,3 αξία εμβολίων + 36.145,609 Φ.Π.Α.). 

• Ιλαράς - Ερυθρός - Παρωτίτιδας, ζητούμενη ποσότητα 
18.690 δόσεις με προϋπολογιζόμενη δαπάνη 111.467,16 € 
(104.664 αξία εμβολίων + 6.803,16 Φ.Π.Α.). 

• Μηνιγγιτιδόκοκκου ΜΟΩ, ζητούμενη ποσότητα 16.731 
δόσεις με προϋπολογιζόμενη δαπάνη 235.026,2128 € 
(220.681,89 αξία εμβολίων + 14.344,3228 Φ.Π.Α.). 

• Αιμόφιλου της Ινφλουέντζας τύπου Β', ζητούμενη 
ποσότητα 12.678 δόσεις με προϋπολογιζόμενη δαπάνη 
91.273,9932 € (85.703,28 αξία εμβολίων + 5570,7132 Φ.Π.Α.). 

• Ανεμευλογιάς, ζητούμενη ποσότητα 16.005 δόσεις 
με προϋπολογιζόμενη δαπάνη 360.508,6232 € (338.505,75 
αξία εμβολίων + 22.002,8732 Φ.Π.Α.). 

Ο συνολικός προϋπολογισμός για τα υπό προμήθεια 
είδη εμβολίων ανέρχεται στο ποσό του ενός εκατομ¬ 
μυρίου τριακοσίων πέντε χιλιάδων εξακοσίων σαράντα 
ενός ευρώ και είκοσι δύο λεπτών (1.305.641,22 €), πλέ¬ 
ον Φ.Π.Α. 6,5% ογδόντα τέσσερις χιλιάδες οκτακόσια 
εξήντα έξι ευρώ και εξήντα οκτώ λεπτά (84.866,68 €), 
ήτοι συνολικά ένα εκατομμύριο τριακόσιες ενενήντα 
χιλιάδες πεντακόσια επτά ευρώ και ενενήντα λεπτά 

(έως 1.390.507,90€) και θα καλυφθεί από τις πιστώσεις 
του Φ.210 - ΚΑΕ1216. 

Η πληρωμή θα γίνει σε ευρώ. 

Ο διαγωνισμός θα διεξαχθεί ύστερα από κανονική 
προθεσμία σαράντα (40) τουλάχιστον ημερών από την 
ημερομηνία αποστολής της Διακήρυξης στην Υπηρεσία 
Επισήμων Εκδόσεων της Ε.Ε. 

Η οριστική παράδοση των υπό προμήθεια εμβολίων θα 
πρέπει να πραγματοποιηθεί εντός τριάντα (30) ημερών 
από την υπογραφή της σχετικής Σύμβασης. Ως τόπος 
παράδοσης ορίζεται Κεντρικό Εργαστήριο Δημόσιας 
Υγείας (Κ.Ε.Δ.Υ.), Οδός Αλεξάνδρου Φλέμινγκ 34 - Βάρη 
Αττικής, Τ.Κ.: 16672 

Ημερομηνία διενέργειας του διαγωνισμού ορίζεται η 
02/07/2014, ημέρα Τετάρτη, ώρα 11:00 π.μ. και τόπος η 
έδρα της Κεντρικής Υπηρεσίας του Υπουργείου Υγείας- 
Αίθουσα 1 - Δ/νση Προμηθειών, 1ος όροφος (Αριστοτέ- 
λους 19, Αθήνα). 

Οι προσφορές μπορούν να κατατίθενται το αργότερο 
έως την προηγούμενη εργάσιμη ημέρα του διαγωνι¬ 
σμού, δηλαδή μέχρι την 01/07/2014, ημέρα Τρίτη και 
ώρα 14:30 μ.μ. 

Η ημερομηνία και ώρα αυτή αποδεικνύεται αποκλειστι¬ 
κά και μόνο από το Γενικό Πρωτόκολλο εισερχομένων 
της Υπηρεσίας. 

Η Αναθέτουσα Αρχή θα δώσει έγκαιρα, σύμφωνα με 
τα προβλεπόμενα από το άρθρο 10 παράγραφος 1γ του 
Π.Δ. 118/2007 τυχόν συμπληρωματικές πληροφορίες - 
διευκρινίσεις, εφ' όσον ζητηθούν εγγράφως από τους 
ενδιαφερομένους, ωστόσο, οι ενδιαφερόμενοι θα πρέπει, 
με δική τους ευθύνη, να ενημερώνονται και από την 
ιστοσελίδα της Αναθέτουσας Αρχής (νννννν.πιοΙι.οον.ρΓ), 
καθώς και από την ιστοσελίδα του προγράμματος «Δι¬ 
αύγεια» (νννννν.άίανοθία.οον.ςΓ) για τυχόν μεταβολές που 
έχουν επέλθει ή για τυχόν διευκρινήσεις που δίδονται, 
επί του διαγωνισμού. 

Οι υποψήφιοι Ανάδοχοι μπορούν να ζητήσουν γρα- 
πτώς (με επιστολή ή τηλεομοιοτυπία) συμπληρωματικές 
πληροφορίες ή διευκρινίσεις για το περιεχόμενο της 
παρούσας Διακήρυξης μέχρι και την Δευτέρα 16/06/2014 
και ώρα 13:00. Η Αναθέτουσα Αρχή θα απαντήσει ταυτό¬ 
χρονα και συγκεντρωτικά σε όλες τις διευκρινίσεις που 
θα ζητηθούν εντός του ανωτέρω διαστήματος, σε όλους 
όσους έχουν παραλάβει τη Διακήρυξη, εφόσον έχουν 
παρασχεθεί έγκυρα στοιχεία επικοινωνίας, το αργότερο 
εντός έξι (06) ημερών πριν από την ημερομηνία που έχει 
οριστεί για την υποβολή των Προσφορών και με βάση 
τα οριζόμενα στο άρθρο 10, παρ. Ιγ' του Π.Δ. 118/2007. 

Οι ενδιαφερόμενοι θα πρέπει, με δική τους ευθύνη, 
να ενημερώνονται από την ανωτέρω ιστοσελίδα της 
Αναθέτουσας Αρχής, για τυχόν μεταβολές που έχουν 
επέλθει ή για τυχόν διευκρινίσεις που δίδονται, επί του 
διαγωνισμού. 

Αντίτυπα της διακήρυξης μπορούν να λαμβάνουν οι 
ενδιαφερόμενοι από το Υπουργείο Υγείας (Διεύθυνση 
Προμηθειών και Διαχείρισης Υλικού - Τμήμα Α', Αριστο- 
τέλους 19 - 1ος όροφος, Αθήνα), τις εργάσιμες ημέρες 
και κατά τις ώρες 12:00 - 14:00. 

Το πλήρες κείμενο της Διακήρυξης μπορεί να ανα¬ 
ζητηθεί: 

Α. Στην ιστοσελίδα του Υπουργείου Υγείας (Ηλεκτρο¬ 
νική Διεύθυνση: νννννν.πιοΐΊ.ρον.ρΐ'). 


Β. Στην ιστοσελίδα του Κεντρικού Ηλεκτρονικού Μη¬ 
τρώου Δημοσίων Συμβάσεων (Ηλεκτρονική Διεύθυνση: 
ΐΛΛΛΛΛ/.ρΐΌπιίΙήθυε.ρον.ρι·). 

Αθήνα, 16 Μάΐου 2014 

Ο Προϊστάμενος Διεύθυνσης 

Ο Προϊστάμενος του Τμήματος Προγραμματισμού 
και Εκτέλεση Προμηθειών Κεντρ. Υπηρεσίας 
Μ. ΧΡΙΣΤΟΦΙΛΟΠΟΥΛΟΣ 

-♦- 

( 8 ) 

ΓΕΝΙΚΟ ΚΑΤΑΣΤΗΜΑ ΚΡΑΤΗΣΗΣ ΤΡΙΚΑΛΩΝ 
Αριθμ. διακ. 1/2014 

Το Γενικό Κατάστημα Κράτησης Τρικάλων διενεργεί 
ανοικτό διαγωνισμό με σταθερές τιμές για την προμή¬ 
θεια ειδών όπως άρτος, αυγά, γάλα, γαλακτοκομικά και 
τυροκομικά προϊόντα, ζυμαρικά, ρύζι, όσπρια, διάφορα 
είδη παντοπωλείου, κατεψυγμένα λαχανικά, αποφλοι¬ 
ωμένες πατάτες, λουκάνικα-αλλαντικά, κρέατα νωπά, 
κρέατα κατεψυγμένα, ψάρια-θαλασσινά κατεψυγμένα, 
πουλερικά νωπά, ελαιόλαδο έξτρα παρθένο και με 
ποσοστό έκπτωσης (%) για τα οπωρολαχανικά. Το 
προσφερόμενο ποσοστό έκπτωσης (%) που θα δοθεί 
υπολογίζεται στη νόμιμα διαμορφούμενη κάθε φορά 
μέση λιανική τιμή πώλησης του κάθε είδους όπως αυτή 
διαμορφώνεται από την αρμόδια υπηρεσία εμπορίου 
της Νομαρχιακής Αυτοδιοίκησης Τρικάλων. Ο προϋ¬ 
πολογισμός είναι 598.170,00 ευρώ, η ημερομηνία λή¬ 
ξης υποβολής των αιτήσεων είναι 15-07-2014 και ώρα 
14:00, η ημερομηνία διεξαγωγής του διαγωνισμού είναι 
16-07-2014 και ώρα 11:00. Ειδικοί περιορισμοί συμμετοχής 
δεν υπάρχουν. 

Οι εγγυήσεις συμμετοχής είναι 5%, τουλάχιστον, επί 
της αξίας των προσφερομένων ειδών. Δεν υπάρχουν 
ειδικές προδιαγραφές Η παράδοση θα γίνεται τμημα¬ 
τικά, στις αποθήκες του Γενικού Καταστήματος Κρά¬ 
τησης Τρικάλων. Το χρονικό διάστημα δέσμευσης από 
την προσφορά είναι για ένα έτος από την ημερομηνία 
υπογραφής της Σύμβασης Δεν γίνονται δεκτές εναλ¬ 
λακτικές προσφορές. Η πληρωμή του προμηθευτή θα 
γίνεται από τη Φυλακή σε βάρος των πιστώσεων της 
μέσα σε εύλογο χρονικό διάστημα το οποίο δεν θα 
υπερβαίνει το 3/μηνο από της ημερομηνίας παράδο¬ 
σης του σχετικού τιμολογίου στη Φυλακή. Η διακήρυξη 
εστάλη στην Ε.Ε.Ε.Κ. την 21-05-2014. 

Περισσότερα στοιχεία και πληροφορίες για τη διακή¬ 
ρυξη δίδονται στο τηλ.: 2431087727 και φαξ: 2431087790, 
αρμόδιοι υπάλληλοι ΨΩΦΑΚΗ ΓΕΩΡΓΙΑ και ΑΘΑΝΑΤΟΣ 
ΣΤΕΦΑΝΟΣ, διεύθυνση περιοχή Μπαλκούρα Τρικάλων, 
Τ.Κ. 42100. 

Τρίκαλα, 21 Μαΐου 2014 

Ο Προϊστάμενος Διεύθυνσης κ.α.α. 

ΗΛΙΑΣ ΚΑΥΚΟΥΛΑΣ 

-♦- 

(9) 

ΓΕΝΙΚΟ ΝΟΣΟΚΟΜΕΙΟ ΝΟΣΗΜΑΤΩΝ 
ΘΩΡΑΚΟΣ ΑΘΗΝΩΝ «Η ΣΩΤΗΡΙΑ» 

Αριθμ. 16847 

Το Γενικό Νοσοκομείο Νοσημάτων θώρακος Αθηνών 
«Η ΣΩΤΗΡΙΑ» διενεργεί Α' Επαναληπτικό Διεθνή Δη¬ 
μόσιο Ανοικτό Διαγωνισμό, με κριτήριο κατακύρωσης 

τη χαμηλότερη τιμή, για την ανάθεση των Υπηρεσιών 
Συγκέντρωσης Ρούχων για Πλύσιμο (Υπηρεσίες Πλύ¬ 
σης - Καθαρισμού - Σιδερώματος Ιματισμού), Π.Π.Υ.Υ. 
2012 - Ο.Ρ.ν. 98311000-6, σύμφωνα με τις τεχνικές προ¬ 
διαγραφές και τους όρους της διακήρυξης. 

ΔΙΑΡΚΕΙΑ ΣΥΜΒΑΣΗΣ: Σύμφωνα με τη διακήρυξη. 

ΠΡΟΫΠΟΛΟΓΙΣΜΟΣ: € 280.000,00 συμπεριλαμβανο¬ 
μένου Φ.Π.Α. 

ΤΟΠΟΣ ΠΑΡΑΔΟΣΗΣ: Γενικό Νοσοκομείο Νοσημάτων 
Θώρακος Αθηνών «Η ΣΩΤΗΡΙΑ» 

ΓΛΩΣΣΑ: ΕΛΛΗΝΙΚΗ 

ΗΜΕΡΟΜΗΝΙΑ ΛΗΞΗΣ ΥΠΟΒΟΛΗΣ ΠΡΟΣΦΟΡΩΝ: 

Στις 15-07-2014, ημέρα Τρίτη και μέχρι την 13:00 μ.μ. 
στο πρωτόκολλο του Νοσοκομείου. 

ΗΜΕΡΟΜΗΝΙΑ ΑΠΟΣΦΡΑΓΙΣΗΣ ΤΩΝ ΠΡΟΣΦΟΡΩΝ: 

Στις 16-07-2014, ημέρα Τετάρτη και ώρα 11:00 στην 
αίθουσα του Διοικητικού Συμβουλίου του Νοσοκομείου. 


Ημερομηνία δημοσίευσης της Περίληψης Διακήρυξης 
στο Φ.Ε.Κ. και στον ελληνικό τύπο στις 23-05-2014. 

Ημερομηνία αποστολής Περίληψης Διακήρυξης στην 
Υπηρεσία Επίσημων Εκδόσεων των Ευρωπαϊκών Κοινο¬ 
τήτων για δημοσίευση στις 22-05-2014. 

Η διακήρυξη του διαγωνισμού θα αναρτηθεί στην ιστο¬ 
σελίδα του Νοσοκομείου, νννννν.εοΙίΐΊα.ςιΐ' 

Οι ενδιαφερόμενοι μπορούν να παίρνουν την σχετική 
διακήρυξη και από το Τμήμα Προμηθειών του Νοσο¬ 
κομείου, Μεσογείων 152 (τηλ. 210-7770700) έναντι του 
ποσού των € 15,00 κατά τις εργάσιμες ημέρες και ώρες 
12:00 μ.μ. - 14:00 μ.μ. 

Αθήνα, 21 Μάΐου 2014 
Ο Διοικητής 

ΜΙΛΤΙΑΔΗΣ ΠΑΠΑΣΤΑΜΑΤΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΐΙ: ννβόπΐ33ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 1 2003562305140008 * - 















































































